Verdeliškiai

Verdeliškiai, Vėdariai (, nuo 1938 m. Werden) – buvęs kaimas Rytų Prūsijoje, Pilkalnio apskrityje, dabartinės Kaliningrado srities rytinėje dalyje, 19 km į vakarus nuo Pilkalnio, 17 km į šiaurę nuo Gumbinės, prie Eimenio.

Istorija 

Minimi nuo 1590 m. Wedern, Weedern, Werdelischken, Werdeliszken pavadinimais. Po 1709–1711 m. maro į kaimą atkelta kolonistų: 1736 m. Verdeliškiuose gyveno 5 zalcburgiečių ir 2 lietuvių šeimos. 1785 m. buvo karališkasis valstiečių kaimas ir zalcburgiečių kolonija su 8 ugniakurais, 1823 m. – mišrusis 7 sodybų kaimas su 43 gyventojais. 1854 m. Verdeliškiuose buvo 8 gyvenamieji pastatai ir 50 gyventojų. 1723–1818 m. priklausė Įsruties apskrities Brakupėnų domenų valsčiui, 1818–1945 m. – Pilkalnio apskričiai, buvo 1874 m. įsteigto Malviško valsčiaus kaimas. Tikintieji priklausė Malviško evangelikų liuteronų parapijai. 1857 m. prie kaimo prijungtas nedidelis Rozenfeldės dvaras.

Po Antrojo pasaulinio karo išnyko. Nuo 2008 m. kaimo teritorija priklauso Gusevo rajono Kubanovkos kaimo gyvenvietei.

Gyventojai

Rozenfeldė 
Rozenfeldės (Rosenfelde) dvaro sodyba stovėjo apie 1,5 km į šiaurę nuo kaimo branduolio, Eimenio kairiajame krante. 1823 m. Rozenfeldėje buvo 6, 1905 m. – 11 gyventojų. Netoli sodybos buvo vėjo malūnas.

Šaltiniai 

Pilkalnio apskrities gyvenvietės